钦定古今图书集成/方舆汇编/职方典/第1345卷 > 《高要县志》
## 钦定古今图书集成/方舆汇编/职方典/第1345卷 > 《高要县志》

虎眼冈　、宝查都等乡之镇。山高数十仞，周里许。诸小山由麓下发脉，逶迤而出，为诸乡盘结，凡数十折，姻媚可爱。飞泉洞　，在鼎湖山东北四里，高十馀仞，如万斛明珠，天花乱坠。上有方石，广丈馀，可坐二十人，泉飞日晒如虹，下有鹰打潭，病热饮水多愈，天旱祈雨常应。邑人陈一龙建莲庵于石顶，以奉大士。乡人醵金建“伽蓝” 、“偕乐” 二堂，陈茂承建“永日亭” ，陈学书建“聚仙亭。” 此山诸境幽清，林木蓊郁，亦端州一名胜也。